**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2020. február 27-én tartandó rendes képviselő-testületi ülésére**

**Az előterjesztés tárgya:** A **központi háziorvosi ügyelet ellátására vonatkozó közbeszerzési eljárás ajánlattételi felhívásának elfogadása**

**Melléklet:**

**Ügyiratszám:** TPH/216/2020.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna önkormányzati és jogi osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | 5. melléklet 1. 9. pontja |
| Pénzügyi és Ügyrendi Bizottság | 4. melléklet 1. 30. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2020. február 21.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Témafelelős**: Gazdagné dr. Tóth Marianna

**Előterjesztés**

**- a Képviselő-testülethez** -

A **központi háziorvosi ügyelet ellátására vonatkozó közbeszerzési eljárás ajánlattételi felhívásának elfogadása**

**Tisztelt Képviselő-testület!**

Tiszavasvári Város Önkormányzata jelenleg a központi háziorvosi ügyelet ellátását az egészségügyi ellátás folyamatos működtetésének egyes szervezési kérdéseiről szóló 47/2004. (V.II.) ESzCsM rendelet szerint szolgáltató igénybevételével működteti.

A jelenlegi szolgáltató a Rojkó-Med Kft., akivel a központi orvosi ügyeleti ellátásra vonatkozó szerződés határozott idejű, 2020. június 30. napján lejár.

Korábbi előterjesztésemben már jeleztem, hogy az orvosi ügyeleti rendszer átfogó átalakítási szándéka napirenden van a kormány részéről. Részletekről még nincs információ, tekintettel azonban arra, hogy már 2\*6 hónapos időtartamra került meghosszabbításra a Rojkó-Med Kft.-vel a központi orvosi ügyeleti ellátásra vonatkozó feladatellátási szerződés, indokolt egy hosszabb tartamú szerződés megkötése. Nem vagyunk könnyű helyzetben, ugyanis önerőből költséges fenntartani és működtetni az ügyeletet. Azonban az sem lehet cél, hogy több évre elkötelezzük magunkat, mikor tudomásunk van a kormányzati szándékról.

**Mindezek miatt 1 éves időtartamra javaslom kiírni a nyílt közbeszerzési eljárást.**

**A felhívás alapján a közbeszerzési eljárás tárgya:**

Tiszavasvári Város és Szorgalmatos Község felnőtt-, és gyermek háziorvosi körzeteire kiterjedő illetékességi területére vonatkozó központi háziorvosi ügyelet (felnőtt és gyermek) ellátásban **érintett lakosság (2019. január 1. állapot szerint) 14281 fő +5%** (Tiszavasvári 13222 fő, Szorgalmatos 1059 fő)

A szolgáltatást munkanapokon 18:00 órától következő nap 7:30 óráig, hétvégén és munkaszüneti napokon 8:00 órától következő nap 8:00 óráig kell ellátni.

**Ajánlatkérő csak az ügyeleti központot, mint helyiségeket biztosítja** és valamennyi 60/2003 ESzCsM rendeletben foglalt tárgyi feltétel biztosítása Ajánlatevő kötelezettsége.

Ajánlattevő tevékenységét a mindenkori e feladatra vonatkozó **hatályos jogszabályoknak**, valamint **szakmai szabályokban** foglalt követelményeknek megfelelően, az **orvosi etikai normák betartásával köteles** ellátni. Az ügyeleti rendelő tisztántartása, a veszélyes hulladék elszállítása Ajánlattevő feladata. A központi orvosi ügyelet helyiségeinek biztosítása **ingyenes használati szerződés** keretében történik, melynek **rezsiköltségeit Ajánlattevő viseli**.

**Ajánlatkérő hozzájárul ahhoz, hogy a központi orvosi ügyelet ellátására nyújtott NEAK finanszírozási összeg közvetlenül az Ajánlattevő bankszámláján kerüljön jóváírásra.**

A közbeszerzési felhívás a határozat-tervezet mellékletét képezi.

Kérem a Tisztelt Képviselő-testületet, hogy az előterjesztés megtárgyalását követően hozza meg döntését.

Tiszavasvári, 2020. február 21.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2020. (II.27.) Kt. számú**

**határozata**

A **központi háziorvosi ügyelet ellátására vonatkozó közbeszerzési eljárás ajánlattételi felhívásának elfogadása**

Tiszavasvári Város Önkormányzata Képviselő-testülete A **központi háziorvosi ügyelet ellátására vonatkozó közbeszerzési eljárás ajánlattételi felhívásának elfogadása című előterjesztést megtárgyalta és** az alábbi határozatot hozza:

1. Elfogadja a határozat mellékletét képező, a Tiszavasvári központi háziorvosi ügyelet ellátására vonatkozó közbeszerzési ajánlattételi felhívás tartalmát.
2. Felkéri a polgármestert, hogy

* gondoskodjon az ajánlattételi felhívás közzétételéről,
* az eljárás eredményéről tájékoztassa a Képviselő-testületet.

**Határidő:** azonnal, illetve esedékességkor **Felelős:** Szőke Zoltán polgármester

…/2020.(II.27.) Kt. számú határozat melléklete