**ELŐTERJESZTÉS**

Tiszavasvári Város Önkormányzata Képviselő-testületének

**2020. február 27-én** tartandó **rendes** ülésére

Az előterjesztés tárgya: **A rászoruló gyermekek szünidei étkeztetéséhez kapcsolódó szerződések módosításáról**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna Igazgatási és szociálpolitikai osztályvezető

Ügyiratszám: TPH/2401/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22 pont |
| Szociális és Humán Bizottság | SZMSZ 5. sz. melléklet 1.9. pont |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea- Tiva-Szolg Nonprofit Kft. ügyvezetője | [groncsakandrea@gmail.com](mailto:groncsakandrea@gmail.com) |
| Reznek Istvánné – Tiszavasvári Bölcsőde intézményvezetője | [cseperedok@tiszavasvari.hu](mailto:cseperedok@tiszavasvari.hu) |
| Huri-Szabó Szilvia- Városi Kincstár igazgatója | [huri.szaboszilvia@varosikincstar.t-online.hu](mailto:huri.szaboszilvia@varosikincstar.t-online.hu) |

Tiszavasvári, 2020. február 21.

***Krasznainé dr. Csikós Magdolna***

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez –**

**A rászoruló gyermekek szünidei étkeztetéséhez kapcsolódó szerződések módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete a ***44/2018. (II. 28.) Kt. határozatával szerződéseket fogadott el*** a rászoruló gyermekek intézményen kívüli szünidei étkeztetésének a biztosítására. A feladatot jelenleg a ***Tiva-Szolg Nonprofit Kft. és a Tiszavasvári Bölcsőde*** látja el.

**Ezen szerződések módosítását kezdeményezem az alábbiak miatt:**

1. A Magyarország 2020. évi központi költségvetéséről szóló 2019. évi LXXI. tv. 2. sz. melléklete III. 5. b) pontja alapján igényli az önkormányzat a rászoruló gyermekek szünidei étkeztetése támogatását a korábbi évekhez hasonlóan. A kapott állami támogatás (normatíva) erre a feladatra 542 Ft/fő/nap.

Az önkormányzat a napi egyszeri (déli meleg) étkezést biztosítja, így az 542 Ft támogatás a napi fejenkénti étkezés nyersanyag és rezsi költséget kellene hogy fedezze.

***A Magyarország 2020. évi központi költségvetéséről szóló 2019. évi LXXI. tv. fent hivatkozott ide vonatkozó pontja az alábbi szabályozást rögzíti:***

*„b) A rászoruló gyermekek szünidei étkeztetésének támogatása*

A támogatás a rászoruló gyermekek Gyvt. 21/C. § (1) bekezdés *a)* pontjában szereplő gyermekek szünidei étkeztetését biztosító települési önkormányzatokat illeti meg, az étkezési adagok száma alapján. Az étkezési adagok számába beleértendő a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 13/A. § (1)-(2) bekezdése szerint biztosított szünidei étkeztetés is.

A támogatás összege az egy lakosra jutó adóerő-képességtől függő fajlagos összegek figyelembevételével kerül meghatározásra az alábbiak szerint.

|  |  |  |
| --- | --- | --- |
|  | Egy lakosra jutó adóerő- képesség (forint) | Fajlagos összeg korrigált értéke az egy lakosra jutó adóerő-képesség alapján (forint/étkezési adag) |
|  | 0-18 000 | 570 |
|  | 18 001-21 000 | 542 |
|  | 21 001-24 000 | 513 |
|  | 24 001-27 000 | 485 |
|  | 27 001-30 000 | 456 |
|  | 30 001-35 000 | 399 |
|  | 35 001-40 000 | 342 |
|  | 40 001- | 285 |

**A Közétkeztetési Kft. beolvadt a Tiva-Szolg Kft-be** 2019. június 13. napjával.

A Képviselő-testület a 353/2018. (XII.19.) Kt. számú határozatával döntött arról, hogy az Önkormányzat kizárólagos tulajdonát képező Tiszavasvári Egészségügyi Nonprofit Szolgáltató Kft-t (továbbiakban: TIVESZ Kft.), és a Tiszavasvári Város Közétkeztetési Nonprofit Kft-t (továbbiakban: Közétkeztetési Kft.) beolvadás útján egyesíti a TIVA-SZOLG Településszolgáltatási és Vagyonkezelő Nonprofit Kft-vel (továbbiakban: TIVA-SZOLG Kft.).

A Közétkeztetési Kft. TIVA-SZOLG Kft-be történő beolvadása a cégbíróságnál átvezetésre került, a bejegyzés 2019. június 13-án jogerőssé vált.

***Így a jogutódlás okán is indokolt a szerződésen a változások átvezetése.***

2. **A tiszavasvári Bölcsőde intézményvezetője a szerződés módosítása kapcsán az alábbi javaslatot tette:**

***„*A szünidei gyermekétkeztetés együttműködési megállapodását az alábbiak szerint javasoljuk módosítani:**

2.2.1.

a) A bölcsőde a szünidei étkeztetés keretében

ab.) a tanév rendjéről szóló miniszteri rendeletben meghatározott nyári nyitvatartási szünetben legalább 43 munkanapon, legfeljebb a nyári szünet időtartamára eső valamennyi munkanapon, déli meleg főétkezést biztosít.

e.) Nyersanyag költség bruttó 292.-Ft/fő/nap

Indok: A 2019. évi 278.- Ft/fő/nap bruttó nyersanyag költség 5%-os emelése némileg kompenzálná a megemelkedett nyersanyag költségeket, és biztosítaná a szünidei gyermekétkeztetés megszokott minőségének megtartását.”

3. **A Tiva-Szolg Kft. ügyvezetője az alábbi módosító javaslattal élt a témában:**

„Tiszavasvári Város Önkormányzata és cégünk jogelődje a Tiszavasvári Város Közétkeztetési Nonprofit KFT között 2019. február 14. napján megállapodás jött létre a rászoruló gyermekek intézményen kívüli szünidei étkeztetésének biztosítására. A feladatot jelenleg, jogutódként cégünk látja el.

A megbízás alapján cégünk 426,77 Ft+ áfa/fő/nap összeget számláz az elvégzett feladatért mely összegből nyersanyag norma 200 Ft+áfa/fő/nap, rezsiköltség pedig 226,77 Ft+áfa/fő/nap.

**Figyelembe véve az 2020. évre érvényes alapanyagárakat és a minimálbér 2020. január 1-jétől történt 8,05% -os emelését javasoljuk mind az alapanyag norma, mind a rezsiköltség legalább 5% - os emelését.** Ez az emelkedés biztosítaná a feladat megszokott minőségben történő ellátását.

Az alapanyag árának emelkedésének szemléltetésére csatoljuk kétnapi étkeztetés nyersanyagnormájának alakulását 2019-es és 2020-as árakon is, kimutatva az áremelkedés mértékét.

|  |  |  |  |
| --- | --- | --- | --- |
| **Étel megnevezése** | **Alapanyag ár Ft/adag** | | **Emelkedés %-ban** |
| **2019** | **2020** |
| Rántott st. szelet, petr. burgonya | 155,42 | 213,17 | 37,15 |
| Túrós csusza tepertővel+nyuszi csoki | 247,6 | 266,59 | 7,66 |
|  | **Átlagos áremelkedés:** |  | **22,405** |

**Fentiek alapján javaslom a szünidei étkezés nyersanyagnormája és a resziköltség 5%-os emelését egységesen a Bölcsőde és a Tiva-Szolg Kft. esetében is.**

**Ez az alábbi táblázatban összefoglalt 27 Ft/fő/nap emelést jelenti a feladat finanszírozásában.**

|  |  |  |  |  |  |  |
| --- | --- | --- | --- | --- | --- | --- |
|  | **Tiva-Szolg Kft.** | | | | **Bölcsőde** | |
|  | **adatok Ft-ban** | | | | | |
|  | **Korábbi** | | **2020. 03.01-től** | | **Korábbi** | **2020.03.01-től** |
| Nyersanyagnorma | 200 +ÁFA | br. 254 | 210 +ÁFA | br. 266,7 | 278 | 292 |
| Resziköltség | 226,77 +ÁFA | br. 288 | 238 +ÁFA | br. 302,3 | 264 | 277 |
| Összes finanszírozás | 426,77 +ÁFA | **br. 542** | 448 +ÁFA | **br. 569** | **542** | **569** |

**A Tiszavasvári Bölcsőde alanyi mentes, így a finanszírozási összegek bruttóban értendőek.**

**Az egységes 5 %-os emelést indokolja, hogy a nyersanyag beszerzési árak, és a bérek is emelkedtek a tavalyi évhez képest.**

A módosított szerződés-tervezetek a határozat-tervezet mellékletét képezik, melyeken ***piros színnel emeltem ki a változásokat.***

Továbbá javaslom a szerződés-tervezeteket egységes szerkezetben elfogadni a későbbi könnyebb kezelhetőség érdekében.

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és mellékletei elfogadására.

Tiszavasvári, 2020. február 21.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……./2020. (II. …..) Kt. számú**

**határozata**

**A rászoruló gyermekek szünidei étkeztetéséhez kapcsolódó szerződések módosításáról**

Tiszavasvári Város Önkormányzata Képviselő-testülete az előterjesztéssel kapcsolatban **-** az alábbi határozatot hozza:

A Képviselő-testület

1. jóváhagyja a **Tiszavasvári Város Önkormányzata** és a **Tiszavasvári Város Közétkeztetési Nonprofit Kft. között –** a szünidei étkeztetés biztosítására vonatkozó **– egységes szerkezetbe foglalt, módosított megbízási szerződést,** jelen határozat 1. melléklete szerinti tartalommal.
2. jóváhagyja a **Tiszavasvári Város Önkormányzata** és a **Tiszavasvári Bölcsőde** intézményével – a szünidei étkeztetés biztosítására vonatkozó – **egységes szerkezetbe foglalt, módosított együttműködési megállapodást**, jelen határozat 2. melléklete szerinti tartalommal.
3. Felhatalmazza a polgármestert az I. és II. pontban meghatározott szerződések aláírására.

IV. Felkéri a polgármestert, hogy a határozat 1 példányát küldje meg a Tiva-Szolg Kft. ügyvezetőjének, valamint a Tiszavasvári Bölcsőde intézményvezetőjének.

**Határidő:** azonnal **Felelős:** Szőke Zoltán polgármester

1. melléklet „**A rászoruló gyermekek szünidei étkeztetéséhez kapcsolódó szerződések módosításáról”** szóló …./2020.(II…….) Kt. számú határozathoz

MEGBÍZÁSI SZERZŐDÉS

amely létrejött egyrészről a

Cég/szervezet neve: **Tiszavasvári Város Önkormányzata**

Képviselő: Szőke Zoltán polgármester

Székhely: 4440 Tiszavasvári, Városháza tér 4. sz.

Levelezési cím: 4440 Tiszavasvári, Városháza tér 4. sz.

Adószám: 15732468-2-15

mint megbízó (a továbbiakban: Megbízó), másrészről

Cég/szervezet neve: **Tiva-Szolg Nonprofit Kft**.

Képviselő: dr. Groncsák Andrea ügyvezető

Székhely: 4440 Tiszavasvári, Városháza tér 4. szám

Levelezési cím: 4440 Tiszavasvári, Városháza tér 4. szám

Cégjegyzék szám: 15-09-063127

Adószám: 11255644-2-15

mint megbízott (a továbbiakban: Megbízott, együttesen a továbbiakban: Szerződő Felek) között, az alulírott helyen és időben az alábbi feltételekkel:

1. A megbízó megbízást ad – a Tiszavasvári Város Önkormányzata Képviselő-testületének „A rászoruló gyermekek intézményen kívüli szünidei étkeztetéséről „szóló **44/2018. (II.28.) Kt. számú** határozatában foglaltaknak és a gyermekek védelméről és a gyámügyi igazgatásról szóló **1997. évi XXXI.** törvényben, valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló **328/2011. (XII.29.) Korm. rendeletben** (továbbiakban: Korm. rendelet) foglaltaknak megfelelően - a megbízott részére a következő feladatok végzésére, ellátására:

1. A megbízott a szünidei étkeztetés keretében
2. a tanév rendjéről szóló miniszteri rendeletben meghatározott **őszi, téli, tavaszi szünet, valamint az ezen időszakra eső** **óvoda zárva tartásának időtartama alatti munkanapokon**, és

ab) a tanév rendjéről szóló miniszteri rendeletben meghatározott **nyári tanítási szünetben a szünet teljes időtartamára eső valamennyi munkanapra,** valamint az ezen időtartamra eső **óvoda zárva tartásának időtartama alatti munkanapokon déli** **meleg főétkeztetést biztosít.**

b.) A megbízott az étkezést egyszer használatos műanyag edényben történő elvitellel biztosítja.

1. A megbízott a kiosztást igény szerint **az alábbi helyeken biztosítja**:

- Közösségi Ház Tiszavasvári, Széles u. 1. sz.

- Tiszavasvári Általános Iskola Vasvári Pál u. 97/A. szám alatti telephely ebédlője

- Tiszavasvári Általános Iskola Ifjúság u. 8. szám alatti székhely konyhája

- Tiszavasvári-Józsefháza Polgári u. 2. (volt Boglárka étterem előtti tér)

d) Megbízott az étkeztetést a megbízó által **rendelkezésre bocsátott jogosultak listája alapján, a megbízó által megjelölt hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű gyermekek részére biztosítja.**

e) Megbízott kéthetente utólag **448 Ft+ ÁFA/fő/nap, azaz bruttó 569 Ft/fő/nap** összeget számlázhat megbízó felé maximum **a megbízó által megjelölt és a megbízott részére átadott listán szereplő és az étkezést ténylegesen igénybevevő** gyermekek után. **Ezen összegből a nyersanyagnorma egységesen 210 Ft.+ÁFA/fő/nap, a rezsiköltség 238 Ft+ÁFA/fő/nap.**

f) Az önkormányzat a c.) pontban meghatározott számla ellenértékét annak beérkezését követő **8 napon belül átutalással egyenlíti ki megbízott Takarékbank Zrt-nél vezetett 68700016-10131501-00000000 számú bankszámlájára**.

g) A megbízott köteles a tevékenységéről és az általa végzett feladatok állásáról, a megbízást érintő lényeges körülményekről a **megbízót folyamatosan tájékoztatni**.

h) A megbízott köteles a szünidei gyermekétkeztetés igénybevételét a **Korm. rendelet szerint dokumentálni.**

1. A megbízott a megbízatást elfogadja, amelyet Szőke Zoltán polgármester utasításai szerint, a megbízói érdekeknek megfelelően köteles teljesíteni.
2. A megbízás jelen megbízási szerződés felek általi aláírásával lép hatályba, és **határozatlan időre szól.**
3. Jelen szerződésben nem szabályozott kérdésekben a Polgári Törvénykönyv rendelkezései az irányadóak.
4. Felek megállapodnak, hogy Tiszavasvári Város Önkormányzata Képviselő-testülete által „**A rászoruló gyermekek intézményen kívüli szünidei étkeztetéséről” szóló 43/2019. (I.31.) Kt. számú határozattal elfogadott, 2019. február 14. napján aláírt határozatlan idejű megbízási szerződést** jelen megbízási szerződés hatályba lépésének napjával **megszüntetik.**

Kelt: 2020. ………………………

…..................... ………….....................

  megbízó megbízott

**Tiszavasvári Város Önkormányzata Tiva-Szolg Nonprofit Kft.**

**képviseletében képviseletében**

**Szőke Zoltán polgármester dr. Groncsák Andrea ügyvezető**

2. melléklet „**A rászoruló gyermekek szünidei étkeztetéséhez kapcsolódó szerződések módosításáról”** szóló …./2020.(II……..) Kt. számú határozathoz

**EGYÜTTMŰKÖDÉSI MEGÁLLAPODÁS**

Mely létrejött **Tiszavasvári Polgármesteri Hivatal** (székhelye: 4440 Tiszavasvári, Városháza tér 4., a továbbiakban: polgármesteri hivatal) képviseletében a jegyző,

**Tiszavasvári Város Önkormányzata** (székhelye: 4440 Tiszavasvári, Városháza tér 4., a továbbiakban: önkormányzat) képviseletében a polgármester,

valamint a **Tiszavasvári** **Bölcsőde** (4440 Tiszavasvári, Gombás András utca 8/a), mint az önkormányzat önállóan gazdálkodó költségvetési szerve (a továbbiakban: bölcsőde) képviseletében az intézményvezető

között a követezők szerint:

**1. Az együttműködés általános szempontjai**

1.1 A polgármesteri hivatal, az önkormányzat és a bölcsőde együttműködésének célja az, hogy a Tiszavasvári Város Önkormányzata Képviselő-testületének „**A rászoruló gyermekek intézményen kívüli szünidei étkeztetéséről„ szóló** **44/2018. (II.28.) Kt. számú** határozatában foglaltaknak és a gyermekek védelméről és a gyámügyi igazgatásról szóló **1997. évi XXXI. törvényben**, valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló **328/2011. (XII.29.) Korm. rendeletben** (továbbiakban: Korm. rendelet) foglaltaknak megfelelően a szünidei étkeztetést biztosítsa.

1.2. Az együttműködés nem csorbíthatja az önállóan működő gazdálkodási, szakmai döntésjogi rendszerét, önálló jogi személyiségét és felelősségét.

**2. Szünidei étkeztetés:**

* 1. A szünidei étkeztetés keretében a szülő, törvényes képviselő kérelmére a **déli, meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére kell biztosítani**.

**2.2. A bölcsőde feladata a szünidei gyermekétkeztetés lebonyolításában:**

2.2.1. A bölcsőde – a rendelkezésére bocsátott költségvetési keret terhére - teljesíti az alábbi feladatokat:

1. A bölcsőde a szünidei étkeztetés keretében

aa.) a tanév rendjéről szóló miniszteri rendeletben meghatározott **őszi, téli, tavaszi szünetben a bölcsődei ellátásban részesülő gyermekek számára a zárva tartás időtartama alatt valamennyi munkanapon, míg a bölcsődei ellátásban nem részesülő gyermekek számára az adott tanítási szünet időtartamára eső valamennyi munkanapon;**

ab) a tanév rendjéről szóló miniszteri rendeletben meghatározott **nyári ~~tanítási~~ nyitvatartási szünetben** ~~az ezen időtartamra eső, bölcsődei ellátást nyújtó intézmény zárva tartásának időtartama alatti munkanapokon~~ legalább 43 munkanapon, legfeljebb a nyári szünet időtartamára eső valamennyi munkanapon,déli **meleg főétkeztetést biztosít**

b.) A bölcsőde az étkezést **egyszer használatos műanyag edényben történő elvitellel biztosítja.**

1. A bölcsőde a kiosztást igény szerint – a Tiva-Szolg Nonprofit Kft.-vel kötött külön szállítási megállapodás alapján - **az alábbi helyeken biztosítja**:

- Közösségi Ház Tiszavasvári, Széles u. 1. sz.

- Tiszavasvári Általános Iskola Vasvári Pál u. 97/A. szám alatti telephely ebédlője

- Tiszavasvári Általános Iskola Ifjúság u. 8. szám alatti székhely konyhája

- Tiszavasvári-Józsefháza Polgári u. 2. (volt Boglárka étterem előtti tér)

1. A bölcsőde az étkeztetést a **jegyző által rendelkezésre bocsátott jogosultak listája** alapján, a **megbízó által megjelölt hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű** **gyermekek** részére biztosítja.
2. Tiszavasvári Város Önkormányzata részére a **Magyarország központi költségvetéséről szóló törvény** **kötött felhasználású támogatást biztosít** a rászoruló gyermekek intézményen kívüli szünidei étkeztetés feladattal összefüggésben felmerülő kiadásaihoz.

~~Az intézmény által ezen feladat ellátásához a Tiszavasvári Bölcsőde költségvetésében tervezett összeg~~ **~~bruttó 542 Ft/fő/nap~~**~~. Ezen összegből a~~ **~~nyersanyagköltség~~****~~bruttó 278 ft./fő/nap~~**~~, a~~ **~~rezsiköltség~~****~~bruttó 264 Ft/fő/nap~~**~~. Az önkormányzat a bölcsőde intézménynek feladat ellátásához a normatíva igényléshez~~ **~~előzetesen készített felmérés szerinti előirányzatot biztosítja~~**~~.~~

**A feladat finanszírozására biztosított összeg bruttó 569 Ft/fő/nap. Ezen összegből a nyersanyagköltség bruttó 292 Ft/fő/nap, a rezsiköltség bruttó 277 Ft/fő/nap.**

1. A bölcsőde köteles a tevékenységéről és az általa végzett feladatok állásáról, a feladatellátást érintő lényeges körülményekről a polgármestert, valamint a jegyzőt folyamatosan tájékoztatni.
2. A bölcsőde köteles a szünidei gyermekétkeztetés igénybevételét **a Korm. rendelet szerint dokumentálni.**

3.1. A jelen megállapodásban nem szabályozott kérdések tekintetében a Polgári Törvénykönyv rendelkezései az irányadók.

3.2. A felek a jelen szerződést, mint akaratukkal mindenben megegyezőt, jóváhagyólag írják alá.

3.3.1. Jelen megállapodást Tiszavasvári Város Önkormányzata Képviselő-testülete „**A rászoruló gyermekek intézményen kívüli szünidei étkeztetéséről”** 44/2018. (II.28.) Kt. számú határozatával hagyta jóvá.

3.3.2.Jelen együttműködési megállapodás a **felek általi aláírás napjával lép hatályba**.

3.3.2. Felek megállapodnak, hogy a Tiszavasvári Város Önkormányzata Képviselő-testülete által „**A rászoruló gyermekek intézményen kívüli szünidei étkeztetéséről” szóló 43/2019. (I.31.) Kt. számú határozattal elfogadott, 2019. február 19. napján aláírt, határozatlan időtartamra szóló együttműködési megállapodást** jelen együttműködési megállapodás hatályba lépésének napjával **megszüntetik.**

Tiszavasvári, 2020. ………………

………………………………… ……………………………….

**Reznek Istvánné Dr. Kórik Zsuzsanna**

**Tiszavasvári Bölcsőde Polgármesteri Hivatal**

**intézményvezető jegyző**

……………………………..

**Szőke Zoltán**

**polgármester**