**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2020. február 27-én tartandó rendes képviselő-testületi ülésére**

Az előterjesztés tárgya: **a Tiva-Szolg Kft. által – a „Kacsás” Horgásztó üzemeltetésére - benyújtott pályázat**

Melléklet: pályázati kiírás a „Kacsás” Horgásztó üzemeltetésére

Az előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/…………/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. mell. 1.30. pontja értelmében |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
| dr. Groncsák Andrea | ügyvezető | groncsak.andrea@gmail.com |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2020. február 24.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez –**

**a Tiva-Szolg Kft. által –a „Kacsás” Horgásztó üzemeltetésére- benyújtott pályázatról**

**Tisztelt Képviselő-testület!**

Az Alkaloida „Lombik” Horgász Egyesület pályázatot írt ki a Tiszavasvári „Kacsás” Horgásztó üzemeltetésére. A Tiva-Szolg Kft. ügyvezetője azzal keresett meg, hogy pályázni kíván a horgásztó üzemeltetésére, melyhez kéri a képviselő-testület támogatását/hozzájárulását.

A horgásztó üzemeltetésére vonatkozó pályázati kiírás jelen előterjesztés 1. sz. mellékletét képezi. A beadási határidőre (2020. február 21.) tekintettel a pályázat benyújtásra került. Amennyiben azonban a képviselő-testület nem támogatja azt, lehetőség van visszavonni a benyújtott pályázatot.

Az üzemeletetés 5 éves határozott időtartamra szólna, azzal, hogy a Tiva-Szolg Kft. a benyújtott pályázatában kérte, hogy a 2020-as év bérleti díjától tekintsen el az Egyesület.

Az üzemeltetéshez szükséges foglalkoztatotti állomány elsődlegesen közfoglalkoztatás keretében kerülne alkalmazásra, tekintettel a horgásztó idény jellegére. Természetesen főállású munkavállalókra is szükség lesz, hiszen horgászbolt is működne, melyben a horgászathoz szükséges alapfelszereléseket, csalit stb. árusítanának. A tó őrzéséről is gondoskodni kell.

A Kft.-nek számos elképzelése van a horgásztó hasznosítására, ezáltal az idegenforgalom, turizmus fellendítésére vonatkozóan. A horgásztó az Ifjúsági Tábor programjainak kiegészítéseként főzések, versenyek helyszínéül szolgálhat. Napjainkban nagy az érdeklődés a horgászat iránt, így remélhetőleg tovább bővül a városunkba látogatók száma.

A nyári szezonban működő horgásztó új lehetőséget biztosít városunknak, hogy még változatosabbá tegyük a helyi programkínálatunkat, így támogatásra, jóváhagyásra javaslom a Kft. által a horgásztó üzemeltetésére benyújtott pályázatot.


Kérem a képviselő-testületet, hogy az előterjesztés megtárgyalását követően, hozza meg döntését.

Tiszavasvári, 2020. február 24.

**Szőke Zoltán**

**polgármester**

**előterjesztés 1. számú melléklete**



**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ**-**TESTÜLETÉNEK**

**…./2020. (II.27.) Kt. számú**

**határozata**

**a Tiva-Szolg Kft. által –a „Kacsás” Horgásztó üzemeltetésére- benyújtott pályázatról**

(mely egyben a Tiva-Szolg Nonprofit Kft. …/2020. (…..) számú alapítói határozata)

Tiszavasvári Város Önkormányzata Képviselő-testülete a Tiva-Szolg Kft. által – a „Kacsás” Horgásztó üzemeltetésére – benyújtott pályázatról szóló előterjesztést megtárgyalta és az alábbi határozatot hozta:

1. Jóváhagyja a Tiva-Szolg Kft. által –a „Kacsás” Horgásztó üzemeltetésére- benyújtott pályázatot.

**Határidő**: azonnal **Felelős:** Szőke Zoltán polgármester

1. Felkéri az ügyvezetőt, a pályázat eredményéről tájékoztassa a képviselő-testületet és nyertes pályázat esetén készítsen üzemeltetési tervet a testület részére, mely a várható kiadási és bevételi összegeket is tartalmazza.

**Határidő**: esedékességkor **Felelős:** dr. Groncsák Andrea ügyvezető

1. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester