**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2020. február 27-én tartandó rendes képviselő-testületi ülésére**

Az előterjesztés tárgya: **a Vasvári Hírmondó 2019. évi tevékenységéről szóló beszámoló**

Melléklet: beszámoló a határozat-tervezet mellékleteként

Az előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/…………/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. mell. 1.30. pontja értelmében |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
| Fülöp Attila | Vasvári Hírmondó felelős szerkesztője | a.fulop61@gmail.com |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2020. február 21.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez –**

**a Vasvári Hírmondó 2019. évi tevékenységéről szóló beszámoló**

**Tisztelt Képviselő-testület!**

A Vasvári Hírmondó felelős szerkesztője, Fülöp Attila elkészítette városunk közéleti havilapjával kapcsolatos beszámolót az elmúlt évre vonatkozóan. Beszámolója a határozat-tervezet mellékletét képezi. Beszámolójában kitér a „nehezen induló kezdetekre”, a lap tartalmi és formai megújulásának szükségességére. Az önkormányzat és a felelős szerkesztő közötti együttműködés kiválónak mondható. A városlakók önkormányzati és közéleti hírekben, cikkekben, rendezvényekben, tájékoztatásokban gazdag újságot olvashatnak hónapról hónapra. A felelős szerkesztő és a tördelő (Fercsák Nándor) minden esetben időben továbbítja a nyomdának a nyomdakész anyagot. Az hogy a háztartások kis csúszással kapják meg az újságot, a posta leterheltségén múlik.

**Az újság elmúlt évi költségvetésével kapcsolatban az alábbi tájékoztatást adom**: Tiszavasvári Város Önkormányzata Képviselő-testülete minden évben költségvetési rendeletében dönt közéleti havilapja működtetésének előirányzatairól.

2019. évben a kiadói tevékenységgel kapcsolatos **kiadások** teljesítése összesen **6.511.916 Ft**-ban realizálódtak. Ez tartalmazza a postai szolgáltatás, tördelő, szerkesztő és nyomdai költségeket.

2019. évben összesen **421.800 Ft + Áfa bevétel realizálódott**. Ez teljes összegben a hirdetési díjakból származik. Ebben az összegben a 2018. IV. negyedéves hirdetések ellenértéke szerepel és nem tartalmazza a 2019. évi  IV. negyedévet. 2019. december 31.-es dátummal 137.338 Ft hátralékot tartottunk nyílván a be nem fizetett kiszámlázott hirdetési díjakból**.  A hátralékból 2020. január hónapban 77.978 Ft befolyt.**

Összességében elmondható, hogy a lakosság körében nagy igény van az újságra, mert sokan még mindig a papír alapú, kézzel fogható újságot várják. Számos pozitív visszajelzés érkezett mind a lap külső megjelenésével, mind pedig a tartalmával kapcsolatban. Az önkormányzat a jövőben is változatlanul törekedni fog a közérdeklődésre számot tartó információk maradéktalan közlésére, a város életének, tevékeny szereplőinek bemutatására.

Tisztelt Testület! A felelős szerkesztő által készített anyag áttekintését követően kérem Önöket a Vasvári Hírmondó 2019. évi tevékenységéről szóló beszámoló elfogadására!

Tiszavasvári, 2020. február 21.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ**-**TESTÜLETÉNEK**

**…./2020. (II.27.) Kt. számú**

**határozata**

**a Vasvári Hírmondó 2019. évi tevékenységéről szóló beszámoló**

Tiszavasvári Város Önkormányzata Képviselő-testülete a Vasvári Hírmondó 2019. évi tevékenységéről szóló beszámoló című előterjesztést megtárgyalta és az alábbi határozatot hozta:

A Képviselő-testület

1./ Tiszavasvári Város Önkormányzata időszaki lapjának felelős szerkesztője által benyújtott, - a Vasvári Hírmondó 2019. évi tevékenységéről szóló **-** beszámolót a határozat melléklete szerinti tartalommal elfogadja.

2./ felkéri a Polgármestert, hogy a Képviselő-testület döntéséről tájékoztassa a felelős szerkesztőt.

**Határidő:** azonnal **Felelős:** Szőke Zoltán polgármester

…/2020.(II.27.) Kt. számú határozat melléklete

