**ELŐTERJESZTÉS**

**Tiszavasvári Város Önkormányzata Képviselő-testületének**

**2020. február 27-én tartandó rendes képviselő-testületi ülésére**

**Az előterjesztés tárgya:** **Az Egyesített Közművelődési Intézmény és Könyvtár használati szabályzatairól**

**Melléklet**: a használati szabályzatok a határozat-tervezet mellékletei

**A előterjesztés előadója**: Szőke Zoltán polgármester

**Az előterjesztés témafelelőse:** Gazdagné dr. Tóth Marianna önkormányzati és jogi osztályvezető

**Ügyiratszám:** TPH/……………/2020.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. melléklet 1.9. pontja |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
| Kulcsár Lászlóné | Intézményvezető | vktiszavasvari@gmail.com |
|  |  |  |

Tiszavasvári, 2020. február 21.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**Az Egyesített Közművelődési Intézmény és Könyvtár használati szabályzatáról**

**Tisztelt Képviselő-testület!**

Az Egyesített Közművelődési Intézmény és Könyvtár vezetője az intézmény használati szabályzatának felülvizsgálatával kapcsolatban kereste meg az önkormányzatot.

Évekkel ezelőtt az intézmény átszervezésével egyidejűleg a Városi Könyvtár kivételével nem került sor az intézményegységek Használati szabályzatának módosítására, a díjtételek felülvizsgálatára. Emiatt a korábbi 2012-ben és 2016-ban elfogadott díjtételek voltak érvényben.

A megváltozott használói igények, a lakossági elvárások, új szolgáltatások bevezetése, a terembérleti díjak egységessé tétele indokolttá teszik a használati szabályzatok módosítását mindhárom (könyvtár, múzeum, művelődési központ) intézményegység esetében.

**A díjtételek módosítása 2020. március 1. napjával lép hatályba.**

**A Városi Könyvtár díjtételei az alábbiak vonatkozásában módosulnak:**

Megállapításra került az **A/3 laminálás díja, 150Ft/lap.** Eddig ilyen méretre nem volt megállapítva díjtétel.

**Terembérleti díj oktatási célra 1.000,-Ft/óráról 1.500. - Ft/órára nő.**

**Internet részleg terembérleti díja nem volt megállapítva, ez 2.500,- Ft/óra.**

A hosszabb ideig tartó bérlések, tanfolyamok, csoportfoglalkozások esetében a terembérleti díjak megállapítása minden esetben egyedi megállapodás tárgyát képezik, melyet szerződésben rögzítenek.

**A Művelődési Központ díjtételei az alábbiak vonatkozásában módosulnak:**

**ESZKÖZBÉRLET:**

|  |  |  |
| --- | --- | --- |
| **ESZKÖZ** | **jelenlegi díjtétel** | **módosítás utáni díjtétel ár/nap** |
| Bankettasztal kölcsönzési díja | 1.000,-Ft/db/nap | 1.200,- Ft/db/nap |
| Paraván kölcsönzési díja (paravánhuzattal) | 400,-Ft/db/nap | 500,- Ft/db/nap |
| Rendezvényszékek kölcsönzési díja (műanyag szék) | 80,-Ft/db/nap | 100,- Ft/db/nap |
| Rendezvényszékek kölcsönzési díja (kárpitozott szék) | --- | 200,-Ft/db/nap |
| Sörpad garnitúra kölcsönzési díja | 1.500,-Ft/db/nap | 1.500,- Ft/db/nap |
| Szabadtéri színpad bérleti díja (vasszerkezet, fabetéttel, 2 féle magasságú lábbal) | 50.000,-Ft/nap nap A színpad oda-és visszaszállítása a kölcsönzőt terheli. | 50.000,- Ft/nap A színpad oda-és visszaszállítása a kölcsönzőt terheli. |
| ~~Kültéri hangosítás kezelő személyzettel~~ | ~~4.000,-Ft/óra~~ | megszűnik, mert jelenleg nem tudja az intézmény biztosítani |

**TEREMBÉRLETI DÍJAK**

**Jelenlegi díjtételek**

Színházterem 12.000,-Ft/óra

Előcsarnok kulturális célokra 3.000,-Ft/óra

Kiállító terem kulturális célokra 1.500,-Ft/óra

Kiállító terem üzleti célokra 2.000,-Ft/óra

Klubtermek 1.200,-Ft/óra

Belső udvar 2.000,-Ft/óra (az összeg a rezsidíjat nem tartalmazza)

Előcsarnok kereskedelmi, vendéglátó célokra 5.500,-Ft/óra

A terembérletnél a díjak annak függvényében kerülnek megállapításra, hogy oktatási- kulturális vagy üzleti célra kívánják-e igénybe venni azokat. **A javasolt díjak az alábbiak:**

|  |  |
| --- | --- |
| **TEREM** | **ár/óra** |
| Színházterem oktatási, kulturális célra | 15.000,- Ft/óra |
| Színházterem üzeleti célra | 20.000,- Ft/óra |
| Előcsarnok, aula kulturális célra | 3.000,- Ft/óra |
| Előcsarnok, aula kereskedelmi célra | 5.500,- Ft/óra |
| Előcsarnok, aula vendéglátóipari célra (bál, családi események stb) | 10.000,- Ft/óra |
| Kiállítóterem oktatási, kulturális célra | 2.000,- Ft/óra |
| Kiállítóterem üzleti célra | 3.000,- Ft/óra |
| Klubterem bérleti díja oktatási, kulturális célra | 1.500,- Ft/óra |
| Belső udvar bérleti díja kulturális célra | 2.500,- Ft/óra |
| Kamaraterem kulturális, oktatási célra | 2.500,- Ft/óra |
| Kamaraterem üzleti célra | 5.000,- Ft/óra |
| Kamaraterem vendéglátóipari célra (bál, családi összejövetelek stb.) | 8.000,-Ft/óra |
| Pince bérleti díja oktatási, kulturális célra | 1.500,- Ft/óra |
| Pince bérleti díja üzleti, kereskedelmi célra | 2.000,- Ft/óra |
| Pingpongozásra bérelt helyiség | 500,.Ft/óra |

Hosszabb ideig tartó bérlések, tanfolyamok, csoportfoglalkozások esetében a terembérleti díjak megállapítása minden esetben egyedi megállapodás tárgyát képezik, melyet szerződésben rögzítenek.

**A Vasvári Pál Múzeum díjtételei az alábbiak vonatkozásában módosulnak:**

A jelenleg 100,-Ft/fő díjtétel a múzeumpedagógia csomagban tiszavasvári lakosoknak (3-10 alkalom): 150,- Ft/főre módosul.

Múzeumpedagógia csak egy alkalommal más településről érkezőknek: 300,-Ft/fő

Múzeumpedagógia csomagban (3-10 alkalom) más településről érkezőknek: 200Ft/fő

A terembérleti díjak eddig nem voltak rögzítve, így szükséges azokat megállapítani.

|  |  |
| --- | --- |
| TEREM | ár/óra |
| Terembérlés oktatási, kulturális célra | 1.500,- Ft/óra |
| Terembérlés üzleti célra | 2.000,-Ft/óra |
| Esküvői fotózási helyszín | 10.000,- Ft/alkalom |
| Szalonnasütés, főzés tüzifával | 12.000,-Ft/alkalom |
| Szalonnasütés, főzés tüzifa nélkül | 8.000,- Ft/alkalom |
| Osztálytalálkozóra helyszín biztosítása (30 főig) | 10.000,- Ft/alkalom |

A határozat-tervezet mellékleteit képező használati szabályzatokban a könnyebb áttekinthetőség érdekében piros színnel kerültek megjelölésre a módosítások.

Kérem a képviselő-testületet, hogy az előterjesztés megtárgyalása után döntsön a használati díjak felülvizsgálata tárgyában!

Tiszavasvári, 2020. február 21.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2020. (II. 27.) Kt. számú**

**határozata**

**Az Egyesített Közművelődési Intézmény és Könyvtár használati szabályzatairól**

Tiszavasvári Város Önkormányzata Képviselő-testülete **Az Egyesített Közművelődési Intézmény és Könyvtár használati szabályzatairól szóló előterjesztést megtárgyalta** és az alábbi döntést hozza:

1. Jóváhagyja a jelen határozat 1-3. sz. mellékleteit képező **Egyesített Közművelődési Intézmény és Könyvtár** használati szabályzatait, az abban foglalt tartalommal, és hozzájárul az abban meghatározott díjtételek alkalmazásához 2020. március 1-jétől.

1. Felkéri a polgármestert, hogy a döntésről tájékoztassa az Egyesített Közművelődési Intézmény és Könyvtárvezetőjét.

**Határidő:** I. és II. pont eseténazonnal **Felelős:** Szőke Zoltán polgármester

1. Felkéri az Egyesített Közművelődési Intézmény és Könyvtárvezetőjét, hogy a használati szabályzatokat az egyes intézményegységekben látható helyen függessze ki a látogatók tájékoztatása céljából.

**Határidő:** azonnal  **Felelős:** EKIK intézményvezetője

1.sz. melléklet a … /2020. (…) Kt. számú határozathoz

**EGYESÍTETT KÖZMŰVELŐDÉSI INTÉZMÉNY ÉS KÖNYVTÁR**

**Városi Könyvtár**

**HASZNÁLATI SZABÁLYZATA**

**Érvényes: 2020. március hó 1. napjától**

**Készítette: Kulcsár Lászlóné**

**intézményvezető**

**EGYESÍTETT KÖZMŰVELŐDÉSI INTÉZMÉNY ÉS KÖNYVTÁR**

**A Városi Könyvtár**

**Használati Szabályzata**

1. **A könyvtár elérhetőségei:**

Egyesített Közművelődési Intézmény és Könyvtár - Városi Könyvtár

Tiszavasvári, Szabadság tér 1.

Tel./fax. 06-42/372-441

E-mail: [vktiszavasvari@gmail.com](mailto:vktiszavasvari@gmail.com)

weblap: www. kulturatvasvari.hu

1. **A könyvtár nyitvatartási rendje:**

Hétfő: 13.00 -17.00

Kedd: 9.00 – 17.00

Szerda: 9.00 – 17.00

Csütörtök: 9.00 – 17.00

Péntek: 9.00 – 17.00

Szombat: 8.00 - 12.00

Ebédidő: 12:00 – 12:30

1. A könyvtárhasználó jogosult bármely nyilvános könyvtár szolgáltatásainak igénybevételére. A Városi Könyvtár szolgáltatásait bármely magyar és külföldi állampolgár igénybe veheti, aki a szabályzatban foglaltakat elfogadja.
2. A könyvtárhasználót ingyenesen, regisztráció nélkül illetik meg a következő alapszolgáltatások:
   * könyvtárlátogatás, csoportos látogatás
   * a könyvtár által kijelölt gyűjteményrész helyben használata (földszinti hírlapolvasó),
   * az állományfeltáró eszközök használata,
   * információ a könyvtár és a könyvtári rendszer szolgáltatásairól,
   * könyvtári programokon, rendezvényeken való részvétel.
3. Regisztrációhoz kötött ingyenes alapszolgáltatás:

* Folyóiratok helyben olvasása (Folyóirat olvasó)
* Saját- és más könyvtárak dokumentumbázisaira támaszkodó bibliográfiai, dokumentációs és közhasznú információszolgáltatás.

1. Beiratkozáshoz kötött szolgáltatásaink:

* Könyvtári dokumentumok helyben használata,
* Könyvtári dokumentumok kölcsönzése,
* Zenehallgatás, videofilmek megtekintése,
* Helyismereti dokumentumok helyben használata,
* Folyóiratok kölcsönzése,
* Szakirodalmi, bibliográfiai és tájékoztató szolgáltatás,
* Informatikai szolgáltatás, helyi és országos adatbázisok használata,
* A könyvtárban nem található művek megkérése könyvtárközi kölcsönzés útján.
* A nem kölcsönözhető könyvtári dokumentumok (kézikönyvek, segédkönyvtári anyagok, különgyűjtemények, tartós megőrzésre szánt dokumentumok, helyismereti anyagok) helyben használata a felnőtt és gyermekkönyvtárban (olvasóterem).
* Az olvasótermi dokumentumok kölcsönzése rövid (szombat – vasárnap - hétfő) kölcsönzési határidővel.
* Általános - és szakreferensi szolgálat az olvasószolgálat keretein belül.
* Előjegyzés.
* Irodalomkutatás.

1. Térítéses szolgáltatások:

* Fénymásolás,
* Könyvtári anyagok másolatban történő szolgáltatása a szerzői jog figyelembevételével,
* Számítógépes szolgáltatás: szövegszerkesztés
* Gépidő bérbeadás
* Internethasználat
* Laminálás,
* Spirálozás
* Faxolás, küldés és fogadás
* Nyomtatás
* Szkennelés
* Egyéb irodai szolgáltatás
* A könyvtárközi kölcsönzés útján megkért dokumentumok visszaküldésének postaköltsége

1. Az alaptevékenységhez kapcsolódó szolgáltatásaink:

* Könyv- és könyvtárhasználati, olvasás- és könyvtárnépszerűsítő foglalkozások vezetése,
* Könyvtári, könyvtárhasználati tanítási órák megtartása,
* Kulturális-, közművelődési-, könyv-, könyvtár-, olvasásnépszerűsítő rendezvények kiállítások szervezése,
* Tanfolyamok szervezése (digitális tudás népszerűsítése),
* A könyvtár oktatási, képzési szerepének erősítése,
* Hátrányos helyzetben élők könyvtári ellátása, esélyegyenlőség biztosítása.

1. A könyvtár az ingyenes szolgáltatásokat igénybe vevő könyvtárhasználónak az adatait beiratkozási díj megfizetése nélkül regisztrálja.
2. A felsorolt ingyenes szolgáltatásokon kívüli szolgáltatások a könyvtárba való beiratkozással vagy napijegy megváltásával vehetők igénybe. A beiratkozásért, a napijegyért a fenntartó döntése alapján beiratkozási díjat, napidíjat kell fizetni. Mentesülnek a beiratkozási díj megfizetése alól a 16 éven aluliak és a 70 éven felüliek, a könyvtárosok, levéltárosok, muzeológusok valamint a fogyatékkal élők.
3. A könyvtárhasználónak a regisztráláskor és a beiratkozáskor a következő személyes adatait kell közölnie és igazolnia: neve, anyja neve, születési helye és ideje, lakcíme, személyi igazolványának vagy diákigazolványának száma. Ezen adatok hitelességét személyi igazolvánnyal vagy diákigazolvánnyal kell igazolni. A könyvtár a személyes adatok védelméről az erre vonatkozó jogszabályok szerint gondoskodik. Az adatkezelés a „2011. évi CXII. törvény az információs jogról és az információszabadságról” szerint történik. Az olvasó adatait a Városi Könyvtár harmadik személynek nem adja át.
4. A beiratkozott olvasó névre szóló olvasó jegyet kap. Az olvasójegy személyre szóló, át nem ruházható.
5. A beiratkozott olvasó az OPAC személyes menüpontjához jelszót kérhet, melyet az első bejelentkezéskor megváltoztathat.
6. A beiratkozás 1 év időtartamra vonatkozik, a beiratkozási díj fizetése történhet két részletben.
7. A könyvek kölcsönzésének ideje 4 hét. Egy alkalommal maximum 6 db könyv kölcsönözhető. Egy dokumentum két alkalommal hosszabbítható meg, ez alól kivételt képeznek a kötelező olvasmányok és a több példányban meglévő dokumentumok, melyek többször hosszabbíthatók. Amennyiben a meghosszabbítani kívánt műre előjegyzés van, úgy az nem hosszabbítható. A hosszabbítást személyesen, e-mailben , telefonon egyaránt jelezni lehet.
8. A folyóiratok kölcsönzési határideje 3 nap. Egy alkalommal maximum 6 db folyóirat kölcsönözhető, a kölcsönzés időtartama nem hosszabbítható meg.
9. A műsoros hangkazetta , videokazetta, CD, DVD kölcsönzési ideje 3 nap.
10. A dokumentumokat határidőn belül kell visszahozni, a késedelmes olvasók késedelmi díjat fizetnek mindig az aktuális díjtételek alapján. A könyvtár megtagadhatja a szolgáltatások teljesítését attól, akinek tartozása van, illetve a könyvtár használatára vonatkozó szabályokat megszegi.

1. Napijegy váltása lehetővé teszi az Olvasóterem, a Folyóiratolvasó, a Zenei- és helyismereti gyűjtemény dokumentumainak helyben történő használatát, valamint a számítógép- és internethasználatot.
2. A helyben használt dokumentumokat rövid kölcsönzési határidővel, meghatározott feltételek szerint lehet kikölcsönözni beiratkozott olvasóinknak.

Amennyiben a megadott időpontban nem hozza vissza a dokumentumot, ideiglenesen vagy véglegesen eltiltható ennek a szolgáltatásnak az igénybevételétől.

1. Amennyiben az olvasó által keresett dokumentum kölcsönzés alatt áll, az előjegyezhető. Ha a kért mű nincs meg a könyvtár állományában, akkor az olvasó könyvtárközi kölcsönzést kérhet. A szolgáltatás igénybevételének díját az érvényben lévő „Használati szabályzat” tartalmazza.
2. A könyvtári dokumentumok, a bennük elhelyezett vonalkód, az olvasójegy megrongálása esetén a könyvtárhasználó a megállapított díjtételek alapján köteles kártérítést fizetni. Ha az olvasó az általa kikölcsönzött dokumentumot elveszítette, köteles gondoskodni a dokumentum pótlásáról, ha ez nem lehetséges, akkor a könyvtár által meghatározott díjat kell megtéríteni.
3. Az internet- és a számítógép használatára vonatkozó előírásokat külön szabályzat tartalmazza.
4. A könyvtár használatakor a kabátot és a táskát a ruhatárban kell elhelyezni.
5. A választás olvasójegy használatával történik.
6. A Könyvtárhasználók jogai:

* A könyvtárhasználó jogosult bármely nyilvános könyvtár szolgáltatásainak igénybevételére,
* A könyvtárhasználót megillető térítésmentes szolgáltatások körét a Könyvtárhasználati Szabályzatban kell közzétenni.
* A könyvtárhasználó javaslatot tehet az állomány gyarapítására, fejlesztésére.

1. A Könyvtárhasználó kötelessége:

* A könyvtárhasználó köteles a beiratkozáskor illetve regisztráláskor személyes adatait közölni, melyek védelméről a könyvtár köteles gondoskodni.
* A könyvtárhasználó köteles a személyi adataiban bekövetkezett változásokat bejelenteni.
* A Könyvtárhasználati Szabályzat betartásáért a könyvtárhasználó erkölcsi és anyagi felelősséggel tartozik. A szabályzat be nem tartása esetén a Könyvtárhasználati Szabályzatban rögzített módon késedelmi díj, elveszett vagy megrongálódott dokumentum értékének megtérítése, könyvtárhasználati jog ideiglenes felfüggesztése vagy korlátozása alkalmazható. A felfüggesztés kiszabására a könyvtár mindenkori vezetője jogosult.

1. A könyvtárhasználati jog korlátozása:

* A beiratkozás, könyvtárhasználat korlátozható, ha a könyvtárhasználónak tartozása van az intézménnyel szemben, a tartozás megfizetéséig.
* A könyvtárhasználat felfüggeszthető abban az esetben is, ha a könyvtárhasználó magatartása többszöri felszólítás után is zavarja könyvtár működését, zavarja a könyvtárhasználatot, szándékosan kárt okoz, a számítógéphasználat szabályait többször megszegi. A korlátozásra és a könyvtárhasználati jog felfüggesztésére a könyvtár vezetője jogosult.

1. A beiratkozási díj valamint a könyvtári szolgáltatások díjtételének összegére vonatkozó szabályzati rész időközönként felülvizsgálatra kerül.

**BEIRATKOZÁSI DÍJAK**

**Érvényes: 2020. március 1. napjától**

**A Városi Könyvtár beiratkozási díjai a következők:**

* A 16 éven aluliak és a 70 éven felüliek mentesülnek a beiratkozási díj megfizetése alól,
* Könyvtárosok, levéltárosok, muzeológusok mentesülnek a beiratkozási díj megfizetése alól,
* csökkentlátók, nagyothallók, mozgáskorlátozottak, értelmileg sérült emberek mentesülnek a beiratkozási díj megfizetése alól.
* 16 éven felüli nappali tagozatos diákok beiratkozási díja: 1000,- Ft /év
* a fenti kategóriák egyikébe sem sorolható könyvtárhasználók beiratkozási díja: 1800,- Ft /év.

Mindkét esetben lehetőség van a két részletben (félévenként) történő fizetésre.

Ebben az esetben:

* 16 éven felüli nappali tagozatos diákok beiratkozási díja 500.- Ft/félév, illetve a felnőtt, kedvezményre nem jogosult könyvtárhasználók esetében 1000.-Ft/félév.

A beiratkozási díj megfizetése magában foglalja a folyóiratok kölcsönzésének díját, napi fél óra internethasználatot, valamint az olvasótermi kézikönyvtári állomány kölcsönzési díját rövid (3 napos) kölcsönzési határidővel.

**KÖNYVTÁRI SZOLGÁLTATÁSOK DÍJA**

|  |  |  |  |
| --- | --- | --- | --- |
| **Késedelmi díj:**  **Elveszett könyv megtérítése:** | |  | 300,- Ft/hó  - azonos kiadású példányt biztosít az olvasó, vagy  - a jelenlegi, aktuális könyvárat kifizeti az olvasó, vagy  - gyűjteményi értéket fizet az olvasó: könyvoldalanként 10,- Ft + köttetési díj (1.000,- Ft) |
| **Fénymásolati díjak:** | | A/4 egyoldalas szöveg | 15,- Ft / oldal |
|  | | A/4 kétoldalas szöveg | 20,- Ft / oldal |
|  | | A/4 kép | 30,- Ft / oldal |
|  | | A/3 egyoldalas szöveg | 25,- Ft |
|  | | A/3 kétoldalas szöveg | 35,- Ft |
|  | | A/3 kép | 50,- Ft /oldal |
| **Műsoros hangkazetta, CD, hanglemez, haszonbérleti díja:** | | | 300,- Ft / 3 nap |
| Késedelmi díj dokumentumonként: | | | 100,- Ft / nap |
| **Videokazetta, DVD haszonbérleti díja:** | |  | 300,- Ft / 3 nap |
| Késedelmi díj dokumentumonként: | | | 100,- Ft / nap |
| **Könyvtárközi kölcsönzés:** | | 200,- Ft adminisztrációs költség  és a postaköltség az olvasót terheli | |
| **Internet használat:** | | A beiratkozott olvasók naponta fél órát ingyen internetezhetnek | Minden további megkezdett óra  200,- Ft / óra |
| **Irodalomkutatás:** | |  | 20,- Ft / találat |
| **Bibliográfia készítése:** | |  | 30,- Ft / tétel |
| **Nyomtatás :** | | fekete-fehér szöveg | 15,- Ft / oldal |
|  | | fekete-fehér kép | 30,- Ft / oldal |
|  | | fekete-fehér kép szöveggel | 20,- Ft / oldal |
|  | | színes szöveg | 50,- Ft / oldal |
|  | | színes kép | 150,- Ft / oldal |
|  | | színes kép szöveggel | 100,- Ft / oldal |
| **Szkennelés A/3 és A/4 méretben** | |  | 50,- Ft / oldal |
| **Spirálozás:** | |  | 300,- Ft 30 oldalig,  ezt követően  2,- Ft/lap |
| **Fax fogadása:** | |  | 50,- Ft / oldal |
| **Fax küldése:**  **Fax küldése külföldre** | 300,- Ft/oldal  500,. Ft/oldal | | |
|  |  | | |
|  |  | | |

**Laminálás:** A/4 100,-Ft/db A/6 60,.-Ft/db névjegykártya 60,- Ft/db

**A/3 150,- Ft/db**

|  |  |  |  |
| --- | --- | --- | --- |
| **Számítógép használat az internet használathoz hasonlóan**  Beiratkozott olvasók naponta fél órát ingyen használhatják a gépet | | 200,- Ft / óra | |
| **Vonalkód pótlása rongálás esetén** | | 50.- Ft/db | |
| **Olvasójegy pótlása elvesztése esetén** | | 100.-Ft/db | |
| Napijegy (olvasóterem, folyóiratolvasó, helyismereti gyűjtemény, zenei gyűjtemény használata, fél óra ingyenes internethasználat nem beiratkozott könyvtárhasználó számára)  **Előjegyzés értesítés telefonon** | 200.- Ft/nap    100.-Ft/alkalom | |

**Terembérleti díj oktatási célra 1.500. - Ft/óra**

**Internet részleg terembérleti díja 2.500,- Ft/óra**

Hosszabb ideig tartó bérlések, tanfolyamok, csoportfoglalkozások esetében a terembérleti díjak megállapítása.minden esetben egyedi megállapodás tárgyát képezik, melyet szerződésben rögzítenek.

A bérelt eszközökért, s bérelt termekért a bérlő anyagi felelősséggel tartozik. Az okozott kárt köteles megtéríteni.

Igény esetén a város civil szervezetei, egyesületei az intézménnyel kötött éves együttműködési megállapodás alapján díjmentesen tarthatják foglalkozásaikat a Városi Könyvtárban.

A fenti díjak az ÁFA-törvény szerinti ÁFÁ-t tartalmazzák.

Tiszavasvári, 2020. ………………… hó ……. nap

………………………..

Kulcsár Lászlóné

intézményvezető

1. sz. melléklet a ../2020. (…) Kt. számú határozathoz

**EGYESÍTETT KÖZMŰVELŐDÉSI INTÉZMÉNY ÉS KÖNYVTÁR**

**Művelődési Központ (Találkozások Háza)**

**HASZNÁLATI SZABÁLYZATA**

**Érvényes: 2020. március hó 1. napjától**

**Készítette: Kulcsár Lászlóné**

**intézményvezető**

**EGYESÍTETT KÖZMŰVELŐDÉSI INTÉZMÉNY ÉS KÖNYVTÁR – TALÁLKOZÁSOK HÁZA**

**HASZNÁLATI SZABÁLYZATA**

A közművelődéshez való jog gyakorlása közérdek, a közművelődési tevékenységek támogatása közcél!

**Az Egyesített Közművelődési Intézmény és Könyvtár** közösségi művelődési, szórakoztatási célokat szolgáló közművelődési intézmény, melynek feladata a helyi közművelődési tevékenységek támogatása.

Ennek formái különösen:

1. az iskolarendszeren kívüli öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskola megteremtése.
2. a település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása,
3. az egyetemes, a nemzeti, a nemzetiségi és más kisebbségi kultúra értékeinek megismertetése, a megértése, a befogadás elősegítése, az ünnepek kultúrájának gondozása,
4. az ismeretszerző, az amatőr alkotó, művelőd közösségek tevékenységének támogatása,
5. a helyi társadalom kapcsolatrendszerének, közösségi életének, érdekérvényesítésének segítsége,
6. a szabadidő kulturális célú eltöltésének biztosítása.
7. Az intézmény közművelődési alapszolgáltatásokat nyújt, melyek a következők:

* művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
* a közösségi és társadalmi részvétel fejlesztése,
* az egész életre kiterjedő tanulás feltételeinek biztosítása,
* a hagyományos közösségi kulturális értékek átörökítése feltételeinek biztosítása,
* az amatőr alkotó- és előadó-művészeti tevékenység feltételeinek biztosítása,
* a tehetséggondozás- és -fejlesztés feltételeinek biztosítása, valamint
* a kulturális alapú gazdaságfejlesztés.

**Az Egyesített Közművelődési Intézmény és Könyvtár** intézményét az alábbiakban felsorolt szabályok szerint használják a látogatók:

* nyitva tartási időben - zártkörű rendezvények kivételével – minden érdeklődő látogathatja, igénybe veheti szolgáltatásait, részt vehet a rendezvényeken, a művelődési közösségek munkájában,
* belépődíjas rendezvények esetén a jegyváltás kötelező,
* zavartalan működést a közösségi és társas élet szabályainak megfelelő kulturált magatartással segíti minden látogató,
* az épület berendezéseinek, felszereléseinek védelme, anyagi felelősséggel történő használata, a tisztaság és rend megóvása minden látogatónak egyéni érdeke és kötelessége. A berendezésben okozott - esetleges – károkért az ebben vétkes látogató anyagi felelősséggel tartozik.

**Az Egyesített Közművelődési Intézmény és Könyvtár** feladatai ellátása mellett olyan szolgáltatásokkal is rendelkezik, melyet bármely állampolgár, civil szerveződés, csoport igénybe vehet, de azokért a fenntartó által elfogadott díjakat köteles megfizetni.

**AZ EGYESÍTETT KÖZMŰVELŐDÉSI INTÉZMÉNY ÉS KÖNYVTÁR TALÁLKOZÁSOK HÁZA**

**ESZKÖZ- ÉS TEREMBÉRLETI DÍJAINAK SZABÁLYZATA**

**ESZKÖZBÉRLET:**

|  |  |
| --- | --- |
| **ESZKÖZ** | **ár/nap** |
| Bankettasztal kölcsönzési díja | 1.200,- Ft/nap |
| Paraván kölcsönzési díja (paravánhuzattal) | 500,- Ft/db/nap |
| Rendezvényszékek kölcsönzési díja (műanyag szék) | 100,- Ft/db/nap |
| Rendezvényszékek kölcsönzési díja (kárpitozott szék) | 200,-Ft/db/nap |
| Sörpad garnitúra kölcsönzési díja | 1.500,- Ft/db/nap |
| Szabadtéri színpad bérleti díja (vasszerkezet, fabetéttel, 2 féle magasságú lábbal) | 50.000,- Ft/nap A színpad oda-és visszaszállítása a kölcsönzőt terheli. |

**AZ EGYESÍTETT KÖZMŰVELŐDÉSI INTÉZMÉNY ÉS KÖNYVTÁR**

**TEREMBÉRLETI DÍJAINAK SZABALYZATA**

|  |  |
| --- | --- |
| TEREM | ár/óra |
| Színházterem oktatási, kulturális célra | 15.000,- Ft/óra |
| Színházterem üzeleti célra | 20.000,- Ft/óra |
| Előcsarnok, aula kulturális célra | 3.000,- Ft/óra |
| Előcsarnok, aula kereskedelmi célra | 5.500,- Ft/óra |
| Előcsarnok, aula vendéglátóipari célra (bál, családi események stb) | 10.000,- Ft/óra |
| Kiállítóterem oktatási, kulturális célra | 2.000,- Ft/óra |
| Kiállítóterem üzleti célra | 3.000,- Ft/óra |
| Klubterem bérleti díja oktatási, kulturális célra | 1.500,- Ft/óra |
| Belső udvar bérleti díja kulturális célra | 2.500,- Ft/óra |
| Kamaraterem kulturális, oktatási célra | 2.500,- Ft/óra |
| Kamaraterem üzleti célra | 5.000,- Ft/óra |
| Kamaraterem vendéglátóipari célra (bál, családi összejövetelek stb.) | 8.000,-Ft/óra |
| Pince bérleti díja oktatási, kulturális célra | 1.500,- Ft/óra |
| Pince bérleti díja üzleti, kereskedelmi célra | 2.000,- Ft/óra |
| Pingpongozásra bérelt helyiség | 500,-Ft/óra |

Hosszabb ideig tartó bérlések, tanfolyamok, csoportfoglalkozások esetében a terembérleti díjak megállapítása minden esetben egyedi megállapodás tárgyát képezik, melyet szerződésben rögzítenek.

A fenti bérleti díjak a város költségvetéséből gazdálkodó intézményekre valamint a városban működő oktatási- nevelési intézményekre, civil szervezetekre vonatkozóan a következőképpen érvényesek:

Az Egyesített Közművelődési Intézmény és Könyvtár

* a nemzeti ünnepekre,
* a Tiszavasvári Város Önkormányzatával és intézményeivel közösen szervezett belépődíj mentes programokra,
* valamint az intézmények, civil szervezetek által szervezett ingyenes rendezvényekre térítésmentesen bocsátja rendelkezésre a termeket. A fenti eseményekhez kapcsolódó próbák is ingyenesek.

Bevételes rendezvények esetében a város költségvetéséből gazdálkodó intézmények, a városban működő oktatási-nevelési intézmények valamint a civil szervezetek terembért kötelesek fizetni. A rendezvényt megelőző próbák terembérleti díja a megállapított díjtététel 50%-a.

A város kulturális csoportjai, civil egyesületei az intézménnyel kötött éves együttműködési megállapodás alapján heti 2x2 óra időtartamban díjmentesen tarthatják próbáikat a Találkozások Házában.

A bérelt eszközökért, s bérelt termekért a bérlő anyagi felelősséggel tartozik. Az okozott kárt köteles megtéríteni.

A fenti díjak az ÁFA-törvény szerinti ÁFÁ-t tartalmazzák.

Tiszavasvári, 2020. ………………… hó ……. nap

………………………..

Kulcsár Lászlóné

intézményvezető

3.sz. melléklet a …/2020.(…) Kt. számú határozathoz

EGYESÍTETT KÖZMŰVELŐDÉSI INTÉZMÉNY ÉS KÖNYVTÁR

VASVÁRI PÁL MÚZEUM

DÍJTÉTELEK

Érvényes: 2020. március hó 1. napjától

Készítette:

Kulcsár Lászlóné

intézményvezető

DÍJTÉTELEK

VASVÁRI PÁL MÚZEUM

**Belépőjegy árak 2020. március 1. napjától**

Felnőtt (teljes áru) jegy: 600,- Ft

Diák/Nyugdíjas: 300 ,-Ft

Tiszavasvári diák (junior): 100,- Ft

Családi jegy (2 felnőtt 2diák): 1.300,- Ft

Múzeumpedagógiai foglalkozások árai

Múzeumpedagógia csak egy alkalommal tiszavasvári lakosoknak: 200 Ft/fő

Múzeumpedagógia csomagban tiszavasvári lakosoknak(3-10 alkalom): 150,- Ft/fő

Múzeumpedagógia csak egy alkalommal más településről érkezőknek: 300,-Ft/fő

Múzeumpedagógia csomagban (3-10 alkalom) más településről érkezőknek: 200Ft/fő

Állandó és időszaki kiállítások látogatása díjtalan:

- 6. életév alatt

- fogyatékos személy részére

- fogyatékos személy kísérője (1fő) részére

- miniszter által kiadott szakmai belépővel

- 400 fős közgyűjteményi szakmai szervezet tagja

- közoktatásban dolgozó pedagógusok számára

- NOE vagy pedagógus kártyával rendelkezőknek

- 70. életévét betöltött személyek számára.

Állandó kiállításainkon tárlatvezetéseket egyéni és csoportos látogatók számára nyitvatartási időben 08.00 és 16.00 óra között tudunk biztosítani.

Az állandó tárlatokon múzeumunk képzett tárlatvezetői tartanak magyar nyelven tárlatvezetéseket. Kérjük, hogy tárlatvezetési igényét nagyobb létszámú csoport érkezése esetén legalább egy héttel előre jelezni szíveskedjenek!

Belépődíjas rendezvények esetén a belépődíj összegének megállapítása rendezvényenként változhat.

AZ EGYESÍTETT KÖZMŰVELŐDÉSI INTÉZMÉNY ÉS KÖNYVTÁR

TEREMBÉRLETI DÍJAI

VASVÁRI PÁL MÚZEUM

|  |  |
| --- | --- |
| TEREM | ár/óra |
| Terembérlés oktatási, kulturális célra | 1.500,- Ft/óra |
| Terembérlés üzleti célra | 2.000,-Ft/óra |
| Esküvői fotózási helyszín | 10.000,- Ft/alkalom |
| Szalonnasütés, főzés tüzifával | 12.000,-Ft/alkalom |
| Szalonnasütés, főzés tüzifa nélkül | 8.000,- Ft/alkalom |
| Osztálytalálkozóra helyszín biztosítása (30 főig) | 10.000,- Ft/alkalom |
|  |  |

Hosszabb ideig tartó bérlések, tanfolyamok, csoportfoglalkozások esetében a terembérleti díjak megállapítása.minden esetben egyedi megállapodás tárgyát képezik, melyet szerződésben rögzítenek.

A bérelt eszközökért, s bérelt termekért a bérlő anyagi felelősséggel tartozik. Az okozott kárt köteles megtéríteni.

A fenti díjak az ÁFA-törvény szerinti ÁFÁ-t tartalmazzák.

Tiszavasvári, 2020. ………………… hó ……. nap

………………………..

Kulcsár Lászlóné

intézményvezető