**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2020.február 27-én tartandó rendes**

**Képviselő-testületi ülésére**

Az előterjesztés tárgya: **„Helyi klímastratégia kidolgozása, valamint a klímatudatosságot erősítő szemléletformálás megvalósítása Tiszavasváriban”** tárgyú pályázat Támogatói okiratának elfogadása

Melléklet: Támogatói okirat

Az előterjesztés előadója: Szőke Zoltán polgármester

Az előterjesztés témafelelőse: Péntek Renáta köztisztviselő

Az előterjesztés ügyiratszáma: TPH/ 1938- /2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.30. |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2020.02.21.

**Péntek Renáta**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Péntek Renáta

**ELŐTERJESZTÉS**

**- a Képviselő-testülethez -**

**„Helyi klímastratégia kidolgozása, valamint a klímatudatosságot erősítő**

**szemléletformálás megvalósítása Tiszavasváriban” tárgyú pályázat**

**Támogatói okiratának elfogadása**

**Tisztelt Képviselő-testület!**

A projekt elsődleges célja, hogy Tiszavasváriban olyan átfogó és részletesen kidolgozott klímastratégia szülessen, melynek következtében a klímatudatosság beépül az Önkormányzat tervezési rendszerébe, az éghajlatvédelmi szempontok hatékonyan jelennek meg a döntéshozatal minden szintjén. Fontos cél a lakosság minél nagyobb arányú bevonása a folyamatokba, mert az egyének együttműködése nélkül nem képzelhető el a problémakör hatékony kezelése, hisz a lakosság hatásviselője is az éghajlatváltozásnak. E célt szolgálják a szemléletformálási programok, melynek tervezésekor törekedtünk rá, hogy a lakosság minél nagyobb arányban vegyen részt a programokban.

A projekt tervezett tevékenységei:

* helyi klímastratégia kidolgozása
* intézményi, települési, illetve több településen átívelő, interaktív tematikus szemléletformálási programsorozatok szervezése és lebonyolítása
* települési figyelemfelhívó akciók megvalósítása
* helyi szereplők szemléletformálása, ennek keretében: tájékoztató előadások/workshopok/fórumok szervezése és lebonyolítása a projektben érintett intézmények munkavállalói számára: Tájékoztató előadás tartása a projektben érintett település intézményeinek (polgármesteri hivatal, iskolák) döntéshozói és munkavállalói számára a helyi klímastratégiával összefüggő tartalommal, előre egyeztetett időpontban,
* gyakorlatorientált ismereteket átadó, pozitív, a mindennapos tevékenységekbe integrálható, jól alkalmazható példákat közvetítő térségi és helyi tanulmányi

versenyek szakmai előkészítése és lebonyolítása

* a települési programsorozathoz és figyelemfelkeltő akcióhoz kapcsolódó médiakampányok megszervezése és lebonyolítása
* ismeretterjesztést célzó kiadványok kidolgozása, terjesztése
* a felhívás fő céljához kapcsolódó szakirányú tanulmányi kirándulások, szakmai tanulmányutak megszervezése és lebonyolítása, azokon való részvétel támogatása: Szakirányú tanulmányi kirándulások szervezése nemzeti parkokba, szeméttelepre, hulladékégetőre.
* a projektgazda honlapján belül a projekt számára aloldal létrehozása és annak a projekt során elkészített tartalmakkal és szervezett eseményekkel való folyamatos feltöltése, frissítése
* térségi vagy helyi rendezvényeken a klímatudatos szemlélet fontosságát népszerűsítő kreatív és játékos foglalkozások szervezése és lebonyolítása
* gyermekek számára: Játékos foglalkozások városnapi rendezvényeken

A benyújtott pályázat pozitív elbírálást kapott, a 2020. február 14. napján kelt IKT-2018-106-I1-00011852/0000004. iktatószámú támogatói okirat alapján 19 027 694 Ft vissza nem térítendő támogatásban részesíti, mely támogatás 100%-os intenzitású.

A projekt fizikai befejezésének napja: 2021.07.31.

Kérem a Tisztelt Képviselő-testületet, hogy a határozat-tervezet mellékletét képező támogatói okiratot szíveskedjen elfogadni.

Tiszavasvári, 2020. 02. 21.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2020. (II.27.) Kt. sz.**

**határozata**

**„ Helyi klímastratégia kidolgozása, valamint a klímatudatosságot erősítő**

**szemléletformálás megvalósítása Tiszavasváriban” tárgyú pályázat**

**Támogatói okiratának elfogadása**

**Tiszavasvári Város Önkormányzata Képviselő-testülete**

1. Elfogadja a 2020. február 14. napján kelt IKT-2018-106-I1-00011852/0000004 iktatószámú támogatói okiratot.
2. Felkéri a Polgármestert, hogy gondoskodjon a Támogatási okiratban rögzített tartalom betartásáról.

**Határidő:** azonnal **Felelős:** Szőke Zoltán polgármester